EkBass/fiwiki-20250220-pages-articles huggingface dataset:
Juha Broman

Juha Jaakkima Broman (20. maaliskuuta 1927 Ulvila – 28. lokakuuta 1988 Lahti)Kuolinilmoitus, Juha (Juppa) Jaakkima Broman, Etelä–Suomen Sanomat No 317, sivu 4, julkaistu 20.11.1988 oli suomalainen pesäpalloilija. Juha ”Juppa” Broman kuului Lahden Mailaveikkojen joukkueeseen kymmenen sarjakautta, joiden aikana joukkue voitti Suomen mestaruuden neljästi peräkkäin 1949–1952 ja sijoittui kahdesti hopealle. Hän osallistui kolmeen Itä–Länsi-otteluun, neljään PPL–TUL-liitto-otteluun ja kolmeen akateemiseen Itä–Länsi-otteluun. SM-sarjan lyöjäkuningas tämä polttajana, 2- tai 3-vahtina pelannut pesäpallotaituri oli vuonna 1953. == Saavutukset == === Pelaajana === * 4 SM- kultaa: 1949, 1950, 1951, 1952 * 2 SM-hopeaa: 1948, 1953 * 4 Itä–Länsi- ottelua: 1949–1951, 1953 * Pesäpallon lyöjäkuningas: 1953 ==Lähteet== * === Viitteet === Luokka:Suomalaiset pesäpalloilijat Luokka:Vuonna 1927 syntyneet Luokka:Vuonna 1988 kuolleet
Paula Jouhten

Paula Jouhten (s. 6. kesäkuuta 1978) on suomalainen salibandyn pelaaja. Hän on myös väitellyt tekniikan tohtoriksi aiheenaan laskennallinen systeemibiologia. Väitöskirja käsitteli mikro-organismien aineenvaihdunnan mallinnusta ja aineenvaihduntavuoanalyysia. == Salibandyura == Jouhten edusti Naisten Salibandyliigassa Vantaa Floorball Teamia kausina 1995–1999, Erä III:ta kausina 1999–2000 ja 2002–2008, Porvoon Salibandyseuraa kaudella 2009–2010 ja vielä uudelleen Erä III:ta kausina 2010–2012, joista jälkimmäisellä enää kahden ottelun verran. Hän voitti Suomen-mestaruuden vuosina 1998, 1999, 2000 ja 2007. Hän pelasi liigassa kaikkiaan 249 runkosarjaottelua, joissa hän teki 38 maalia ja sai 75 syöttöpistettä, sekä 100 pudotuspeliä, joissa hän teki 15 maalia ja antoi 17 maalisyöttöä. Hän on pelannut myös ulkomailla, muun muassa ruotsalaisseura Pixbossa kaudella 2008–2009. Jouhten pelasi Suomen naisten salibandymaajoukkueessa 103 maaottelua, joissa hän teki 16 maalia ja sai 17 syöttöpistettä. Hän toimi maajoukkueen kapteenina vuoden 2009 maailmanmestaruuskilpailuissa. Hän pelasi MM-kilpailuissa myös vuosina 2001, 2003, 2005 ja 2007. Hän voitti maailmanmestaruuden vuonna 2001 sekä saavutti kaksi MM-hopeaa ja kaksi MM-pronssia. Hänet valittiin vuosien 2001 ja 2005 MM- kilpailujen tähdistökentällisen puolustajaksi. Jouhten saavutti 100 maaottelun rajan 8. tammikuuta 2011. == Lähteet == Luokka:Suomalaiset salibandyn pelaajat Luokka:Vuonna 1978 syntyneet Luokka:Elävät henkilöt
Yläluostarin kirkko

Yläluostarin kirkko (храм Сретения Господня) oli Petsamon luostarin pääkirkko Petsamon Yläluostarilla Suomelle vuosina 1920-1944 kuuluneella alueella. Kirkon vanhin osa oli rakennettu vuonna 1707. Kirkkoa laajennettiin vuonna 1891 ja suuri peruskorjaus valmistui 1896. Kirkossa oli runsaasti pyhiä esineitä ja maalauksia. == Lähteet == * * === Viitteet === == Aiheesta muualla == *Kuva Yläluostarin kirkosta Luokka:Petsamon kirkkorakennukset
Pyöriäisdelfiini

Pyöriäisdelfiini (Stenella longirostris), jonka uudeksi nimeksi on ehdotettu suippokuonodelfiiniLuonnontieteellinen museo , on noin kahden metrin pituinen hammasvalaslaji. Se on kolmivärinen: tummanharmaa selkä, helmenharmaat kyljet ja lähes valkoinen vatsa. Tyypillinen paino on 55–75 kg, koiras on suurempi kuin naaras. Pyöriäisdelfiinejä tavataan niin Atlantin, Tyynenmeren kuin Intian valtamerenkin trooppisissa osissa.University of Michigan, Animal Diversity Web (ADW): Stenella longirostris, spinner dolphin Pyöriäisdelfiini on runsaslukuisimpia delfiinilajeja, ja niiden määrä voi ylittää jopa miljoonan yksilön rajan. Suurin osa sen levinneisyysalueesta on kuitenkin tutkimatta. Koska laji on yleinen eikä siihen vaikutaisi kohdistuvat merkittäviä maailmanlaajuisia uhkia, sitä pidetään elinvoimaisena lajina. == Lähteet == == Aiheesta muualla == *Laji.fi: Suippokuonodelfiini (Stenella longirostris) *ITIS: Stenella longirostris *Food and Agriculture Organization of the United Nations (FAO): Stenella longirostris Luokka:Meridelfiinit
Lester Bowie

Lester Bowie (11. lokakuuta 1941 Maryland - 8. maaliskuuta 1999 New York) oli yhdysvaltalainen jazzmuusikko ja -säveltäjä. Hänet tunnettiin parhaiten Art Ensemble of Chicagon trumpetistina. Marylandissa syntynyt Lester Bowie varttui Arkansasissa sekä Missourin Saint Louisissa. Hän oli 1960-luvun lopulla Pariisissa perustamassa Avantgarde-jazzyhtye Art Ensemble of Chicagoa ja toimi 30 vuoden ajan sen trumpetistina. Hänen muita yhtyeitään olivat vaskiyhtye Lester Bowie's Brass Fantasy, New York Hot Trumpet Quintet, New York Organ Ensemble, Sho Nuff Orchestra, Hip Hop Feel-Harmonic, gospelyhtye From the Root to the Source sekä Leaders-sekstetti. Nuorempana hän säesti useita tunnettuja bluesmuusikkoja kuten Little Miltonia ja Albert Kingiä. Hän soitti jonkin aikaa myös Chess Recordsin studioyhtyeessä. Lester Bowie toimi muusikkojen kulttuuripoliittisessa yhdistyksessä AACM:ssä. Hänen ensimmäinen vaimonsa oli gospellaulaja Fontella Bass, jonka Rescue Me -kappaleen menestyksen avulla rahoitettiin osittain Art Ensemble of Chicagon ensimmäinen Euroopan-matka. Bowie teki säveltäjänä ja solistina kokeiluja ja hyljeksi jazzin historian jäljittelyä. Hänen ulkoasuunsa kuuluivat pukinparta, laakeaksi leikatut hiukset, esiintyessään käyttämänsä valkoinen työtakki sekä muhkea sikari. Lester Bowie kuoli 58-vuotiaana sairastettuaan maksasyöpää. == Lähteet == * Luokka:Yhdysvaltalaiset jazztrumpetistit Luokka:Vuonna 1941 syntyneet Luokka:Vuonna 1999 kuolleet Luokka:Afroamerikkalaiset
Sergokalan piiri

Sergokalan piiri () on kunnallinen itsehallintoalue Dagestanin tasavallassa Venäjällä. Vuonna 1929 perustetun piirin pinta-ala on 528 neliökilometriä. Asukkaita on 31 100 henkeä (vuonna 2009). Sergokalan piiri sijaitsee vuorten alarinteillä Dagestanin itäosassa. Se rajoittuu pohjoisessa Karabudahkentin, idässä Kajakentin, etelässä Kaitagin ja Dahadajevin sekä lännessä Akušan ja Levašin piireihin. Piiriin kuuluu 15 kyläneuvostoaluetta: Aimaumahi, Ajalizimahi, Burdeki, Degva, Kanasiragi, Kitšigamri, Mammaul, Miglakasimahi, Mjurego, Murguk, Nižnije Mulebki, Novomugri, Sergokala, Urahi ja Vanašimahi. Hallinnollinen keskus on Sergokalan kylä, jossa asuu noin kolmannes piirin väestöstä. Asutuskeskuksia on yhteensä 33. Vuoden 2002 väestönlaskennan mukaan 99,4 % piirin asukkaista on dargeja. Sergokalasta on maantieyhteys Mahatškalaan, jonne on matkaa 98 kilometriä. Seudun pääelinkeino on maatalous, joka on erikoistunut viljakasvien viljelyyn ja karjanhoitoon. Vähäisemmässä määrin harjoitetaan puutarhanhoitoa ja viininviljelyä. Lisäksi piirissä on elintarviketeollisuutta. ==Lähteet== ==Aiheesta muualla== * Sergokalan piirin sivusto Luokka:Dagestanin piirit
Mopanepuu

Mopanepuu (Colophospermum mopane) on kuivuutta kestävä, hernekasveihin kuuluva puulaji, jota tavataan eteläisessä Afrikassa. Se on sukunsa ainoa laji. Mopanepuun lehdet muistuttavat muodoltaan perhosen siipiä ja kiinnittyvät oksaan pitkähköllä lehtiruodilla keskeltä, kapeimmasta kohdastaan. Hedelmä on litteä, munuaisen muotoinen palko. Se on tuoreena vihreä, mutta kuivuu vaaleanruskeaksi, ja sitä kirjovat pienet tahmean pihkaiset pilkut. Mopanepuu kukkii joulun tienoilla, ja sen hedelmät kypsyvät huhtikuusta kesäkuuhun.Mopane Botswana Tourism == Käyttöaiheet == Mopanepuuta on vaikea työstää sen kovuuden vuoksi. Tämä tekee siitä kuitenkin termiittejä kestävän. Tästä syystä sitä on pitkään käytetty talojen ja aitojen rakentamiseen, ratapölkkyinä ja kaivojen tukena. Termiittikestävyys ja rikas, punertava väri tekee siitä suositun lattiapäällysteen. Afrikan ulkopuolella mopaani on saamassa suosiota koristepuuna, ja sen käyttötarkoituksia ovat muun muassa akvaariokoristeet, lamppujen tai veistosten jalustat ja puutarhakoristeet. Sitä käytetään yhä enemmän musiikki-instrumenttien, erityisesti puupuhaltimien, rakentamisessa. Klarineteille perinteisesti käytettyä sopivaa afrikkalaista mustapuuta (Dalbergia melanoxylon) on vaikea löytää. Mopaanin oksia on perinteisesti käytetty hammasharjoina, kuorta langan valmistukseen ja parkitsemiseen sekä lehtiä haavojen parantamiseen. Puuta käytetään puuhiilen valmistukseen. Mopanepuu on tärkeä ravinnonlähde mopaanimadolle, Gonimbrasia belina -perhosen toukalle. Toukissa on runsaasti proteiinia ja ihmiset syövät niitä. Mopaanimato sisältää runsaasti raakarasvoja, vitamiineja ja kivennäisaineita, kuten rautaa, kalsiumia ja fosforia. Puu toimii villin silkkiperhosen, Gonometa rufobrunnean, ravintokasvina. Perhoskoteloista saadaan luonnonsilkkinä kangasta varten. Mopaanimadot työllistävät ihmisiä ja ne toimivat täten tulonlähteenä suurimmalle osalle maaseudun naisista. Sadonkorjaajat myyvät niitä kylissä ja kaupungeissa tai kauppiaalle. Mopanepuu toimii isäntäkasvina Retroacizzia mopani -kempeille. == Etymologia == Colophospermum tarkoittaa "öljyistä siementä", joka viittaa hartsimaiseen siemeneen, jolla on tärpätin tuoksu. Jooniassa sijaitsevaa Colophonia pidetään Homeroksen syntymäpaikkana. Se oli kuuluisa hartsista, tärpätistä tai joidenkin puiden kumimaisesta eritteestä saadusta aineesta. Lajinimi mopaani on otettu puun paikallisesta nimestä. == Lähteet == Luokka:Hernekasvit Luokka:Puut
Lempilauluni

Lempilauluni on Veikko Tuomen kokoelma-albumi, joka julkaistiin vuonna 2009. Levy koostuu 27 kappaleesta joita ei ole julkaistu tätä ennen CD-levyillä. == Kappaleet == # # # # # # # # # # # # # # # # # # # # # # # # # # # Luokka:Vuoden 2009 kokoelma-albumit Luokka:Veikko Tuomen albumit
Ellis–van Creveldin oireyhtymä

Ellis–van Creveldin oireyhtymä eli kondroektodermaalinen dysplasia on harvinainen sairaus, joka aiheuttaa muun muassa lyhytkasvuisuutta ja polydaktyliaa. Puolilla vammautuneista on synnynnäinen sydänvika. Oireiston yhteydessä on raportoitu esiintyneen lukuisia muita piirteitä, kuten kehitysvammaisuutta. Vammautuneiden aikuisten pituudessa on ollut vaihtelua (109–152 cm). Oireiston periytyvyys on autosomin kautta peittyvää. Oireiston esiintyvyys on korkea Lancasterin piirikunnan vanhoillisten amishien parissa Pennsylvaniassa. Yhteisö on pieni ja eristäytynyt. Oireiston kuvasivat vuonna 1940 Richard White Bernhard Ellis ja Simon van Creveld. == Lähteet == * Kehitysvammahuollon tietopankki * National Center for Biotechnology Information Luokka:Oireyhtymät Luokka:Perinnölliset sairaudet Luokka:Harvinaissairaudet
Piotr Wilniewczyc

Piotr Wilniewczyc (31. tammikuuta 1887 – 23. joulukuuta 1960) oli puolalainen insinööri ja asesuunnittelija. Hän syntyi Irkutskin lähellä Siperiassa vuonna 1887. Nuoruutensa Wilniewczyc vietti Vilnassa, josta hän muutti Pietariin opiskelemaan luonnontieteitä. Pietarin jälkeen hän jatkoi opintojaan kemian parissa Lvivin yliopistossa ja suoritti tykistökoulun Pietarissa. Opintojen jälkeen Wilniewczyc työskenteli ruutitehtaassa Sochaczewissa ja luennoi Toruńissa sijaitsevassa tykistön päällystökoulussa. Vuonna 1928 hän aloitti työskentelyn Puolan valtion asetehtaan ballistiikan osaston johtajana. Tässä tehtävässä hän toimi toisen maailmansodan alkuun asti. Asesuunnittelijana Wilniewczycin menestynein työ oli Vis-35-pistooli, joka oli Puolan armeijan pääpalveluspistooli toista maailmansotaa edeltävänä aikana. Lisäksi hän suunnitteli Mors-konepistoolin, josta piti tulla Puolan armeijan pääasiallisesti käytettämä konepistooli. Maailmansodan alkaminen keskeytti kuitenkin aseen valmistamisen ja sen valmistusmäärä jäi pieneksi. Natsi-Saksan vallattua Puolan toisen maailmansodan aluksi Wilniewczyc avusti puolalaisia vastarintajoukkoja, joille hän suunnitteli muun muassa äänenvaimentimen Sten- konepistooliin. Varsovan kansannousun jälkeen hän siirtyi työskentelemään Łódźin yliopistoon, jossa hän jatkoi työskentelyä myös sodan jälkeen. Hän johti myös PM-63 RAK -konepistoolia suunnitellutta työryhmää, joka sai aseen valmiiksi Wilniewczycin kuoleman jälkeen. == Kuvagalleria == Tiedosto:MWP Mors Kbsp wz38M.JPG|Kuvassa vasemmalla Mors -konepistooli. |Vis-35 pistooli. Tiedosto:Submachine gun wz63.jpg|PM-63 RAK konepistooli. Luokka:Asesuunnittelijat Luokka:Vuonna 1887 syntyneet Luokka:Vuonna 1960 kuolleet
Rantalavan laulu

Rantalavan laulu on suomalaisen laulajan Veikko Tuomen kokoelma-albumi vuodelta 2006. == Kappaleet == # # # # # # # # # # # # # # # # # # # # # # # # # Luokka:Vuoden 2006 kokoelma-albumit Luokka:Veikko Tuomen albumit
Davis Guggenheim

Philip Davis Guggenheim (s. 3. marraskuuta 1963 Saint Louis, Missouri, Yhdysvallat) on yhdysvaltalainen Oscar-palkittu elokuvaohjaaja. Hän on ohjannut muun muassa televisiosarjoja NYPD Blue, 24, Alias, Deadwood, Num3rot ja Melrose Place. Hän on ohjannut myös elokuvat Gossip (2000), The First Year (2001) (dokumentti), Epämiellyttävä totuus (dokumentti) (2006), Gracie (2007), A Mothers Promise Barack Obama Film (dokumentti) (2008) ja It Might Get Loud (dokumentti) (2008). == Palkinnot == *Sertificate Merit San Francisco International Film Festival (2001) *Jury Award Double Take Documentary Film Festival (2002) *LAFCA Award (2006) *Humanitas Prize (2006) *Audience Award (2006) *Oscar Paras Dokumenttielokuva (2007) == Ehdokkuudet == *Gotham Awards (2006) == Yksityiselämä == Guggenheim on naimisissa näyttelijä Elisabeth Shuen kanssa, he avioituivat vuonna 1994. Heillä on kolme lasta: Miles William (s. 11 marraskuuta 1997), Stella Street (s. 19 maaliskuuta 2001) ja Agnes Charles (s. 18 kesäkuuta 2006). Guggenheim on opiskellut Brown Universityssä. Hänen isänsä on elokuvaohjaaja ja -tuottaja Charles Guggenheim. == Aiheesta muualla == * *Davis Guggenheimin kotisivut * Luokka:Yhdysvaltalaiset elokuvaohjaajat Luokka:Vuonna 1963 syntyneet Luokka:Elävät henkilöt
Šamilin piiri

Šamilin piiri (, avaariksi Шамил район, Šamil raion) on kunnallinen itsehallintoalue Dagestanin tasavallassa Venäjällä. Vuonna 1929 perustetun piirin pinta-ala on 888 neliökilometriä. Asukkaita on 26 000 henkeä (vuonna 2010). Šamilin piiri sijaitsee Avarskoje Koisu -joen laaksossa Dagestanin lounaisosassa. Se rajoittuu Ahvahin, Gunibin, Hunzahin, Tljaratan, Tšarodan ja Tsumadan piireihin. Aluksi nimenä oli entisen keskuksen mukaan Kahibin piiri ja vuodesta 1960 Sovetskin piiri. Vuonna 1994 piiri nimettiin uudelleen imaami Šamilin mukaan. Piiriin kuuluu 25 maalaiskuntaa: Andyh, Assab, Batluh, Dagbaš, Genta, Gogotl, Golotl, Goor, Hebda, Hotoda, Hutšada, Kahib, Kuanib, Matšada, Mogoh, Ratlub, Rugelda, Teletl, Tidib, Tljanub, Togoh, Tsekob, Urada, Urib ja Verhni Batluh. Hallinnollinen keskus on Hebdan kylä. Asutuskeskuksia on yhteensä 48. Valtaosa asukkaista on avaareja. Ratlubin, Tsekobin ja Tljanubin kylissä puhutaan ahvahin kielen etelämurretta. Hebdasta on maantieyhteys Mahatškalaan, jonne on matkaa 200 kilometriä. Seudun pääelinkeino on maatalous. Teollisuutta edustavat Kizljarin sähkömekaanisen tehtaan kaksi haaraosastoa, ompelimo ja säilyketehdas. Nähtävyyksiin kuuluu muinaisia kulttipaikkoja ja kalliopiirroksia, keskiaikaisia vartiotorneja, asuintaloja ja hautamuistomerkkejä. Lisäksi on lukuisia edelleen käytössä olevia moskeijoita. 1600-luvulta peräisin olevat Gentan ja Tidibin kylien moskeijat on restauroitu. Paikallislehtenä ilmestyy avaarinkielinen Tsoli (”Yhtenäisyys”). ==Lähteet== ==Aiheesta muualla== * Šamilin piirin sivusto Luokka:Dagestanin piirit
Rosalia Gurovitsch

Rosalia (Rosa Ruiza Leah) Gurovitsch eli Rosa Mäkinen (13. marraskuuta 1902 Viipuri – 3. tammikuuta 1966 KotkaMelizan sukututkimus) oli kotkalainen parturi, josta sanotaan laulun ”Kotkan ruusu” saaneen aiheen. == Elämä == Gurovitsch oli varakasta juutalaista syntyperää, äiti oli kotoisin Turusta, isä venäjänjuutalainen, joka oli tullut sotilaana Suomeen. Rosalia meni naimisiin ei-juutalaisen viipurilaisen poliisin Lauri Mäkisen kanssa, mikä oli perheelle häpeä. Kun hän sai alaikäisenä lapsen, myöhemmin mannekiinina ja näyttelijänä tunnetun Noran (Eleonora, 1920–1984), äiti joidenkin tietojen mukaan teki itsemurhan. Myöhemmin pariskunta erosi, ja tytär meni kasvatiksi Gurovitschin rakastetun Eero Hirvimaan vanhemmille. Aluksi Gurovitsch teki ompelutöitä ja kielitaitoisena myös opetti kieliä. Hänen kotikielensä oli venäjä, äidinkieli ruotsi, ja lisäksi hän puhui saksaa ja englantia. Myöhemmin hän perusti Kotkaan lähelle Kantasatamaa Tukkukaupantalossa toimineen parturiliikkeen. Tyttärentyttären mukaan hän oli alkoholisoitunut, ja takahuoneessa vietettiin aikaa viinin ja laulun parissa.Tosi tarina: Kotkan Ruusu, ohjaus Riitta Granath, YLE TV1 4.12.2009 == Lähteet == == Aiheesta muualla == * Ylen Elävä arkisto: Kotkan Ruusun legenda elää. Luokka:Suomalaiset henkilöt Luokka:Suomen juutalaiset Luokka:Vuonna 1902 syntyneet Luokka:Vuonna 1966 kuolleet
Kotkan ruusu

Kotkan ruusu voi tarkoittaa seuraavia: *Rosalia Gurovitsch, kotkalainen parturi *Kotkan ruusu (laulu), sävel: Helvi Mäkinen, sanat: Leo Anttila, *Kotkan ruusu (albumi), Pauli Räsäsen albumi
Hallituksen päämies

Hallituksen päämies on valtion hallituksen johtaja. Yleensä hallituksen johtajan nimitys on pääministeri, mikäli asema on erotettu valtionpäämiehen asemasta. Hallituksen päämiehen nimitys voi olla myös jokin muu kuin pääministeri, kuten liittokansleri tai ministeripresidentti. Historiallisia nimityksiä ovat olleet esimerkiksi valtakunnankansleri ja suurvisiiri. Suuressa osassa tasavalloista ei ole erillistä hallituksen päämiehen virkaa, vaan hallitusta johtaa valtionpäämies, yleensä presidentti. Näin on esimerkiksi useimmissa Pohjois- ja Etelä-Amerikan valtioissa. Hallituksen päämiehen valta-asema vaihtelee valtioittain; esimerkiksi Saksassa ja useissa monarkioissa hallituksen johtaja on huomattavassa poliittisessa asemassa. Sen sijaan esimerkiksi Ranskan pääministerillä on vähän valtaa maan presidenttiin verrattuna ja Yhdysvalloissa presidentti käyttää yksinään ylintä toimeenpanovaltaa, joka parlamentaarisissa järjestelmissä on yleensä hallituksella. == Lähteet == == Katso myös == * Luettelo nykyisistä valtioiden ja hallitusten päämiehistä == Aiheesta muualla == Luokka:Hallitukset
Orbieu

Orbieu on 84,1 kilometriä pitkä joki Auden departmentissa, Keski-Ranskan eteläosassa. Sen lähde on Fourtoussa, Corbièresissa. Se virtaa pääasiallisesti koilliseen. Se on Aude-joen oikea sivujoki, jonne se virtaa Raissac-d'Auden ja Marcorignanin välistä, 10 kilometriä luoteeseen Narbonnesta. ==Paikkoja joen varrella== Tämä lista on järjestyksessä, joen lähteeltä, sen laskupaikkaan: Fourtou, Auriac, Lanet, Montjoi, Vignevieille, Mayronnes, Saint-Martin-des- Puits, Saint-Pierre-des-Champs, Lagrasse, Ribaute, Camplong-d'Aude, Fabrezan, Ferrals-les-Corbières, Lézignan-Corbières, Luc-sur-Orbieu, Cruscades, Ornaisons, Névian, Villedaigne, Raissac-d'Aude, Marcorignan ==Lähteet== *http://www.geoportail.fr *The Orbieu at the Sandre database Luokka:Ranskan joet Luokka:Auden vesistö
Fosfoglyseraattimutaasi

Fosfoglyseraattimutaasi eli fosfoglyseromutaasi on entsyymi, joka katalysoi glykolyysin kahdeksannen vaiheen reaktiota. Reaktiossa entsyymi isomerisoi 3-fosfoglyseriinihapon 2-fosfoglyseriinihapoksi. == Mekanismi == Kasveissa fosfoglyseraattimutaasin katalysoima reaktio on kaksivaiheinen. Ensimmäisessä vaiheessa fosfaattiryhmä siirretään 3-fosfoglyseraattihapon C-3-hiileltä entsyymin aminohappoketjuun kuuluvalle histidiinille. Tämän jälkeen subtraattimolekyylin C-2-hiili ottaa vastaan fosfaattiryhmän. Eläimillä ja hiivoilla reaktiomekanismi on erilainen. Aktiivinen entsyymi sisältää histidiinimolekyylin, johon on liittynyt fosfaattiryhmä. Fosfoglyseraattimutaasi siirtää fosfaattiryhmän 3-fosfoglyseriinihapon 2-C-hiilelle, jolloin syntyy 2,3-bisfosfoglyseraattivälituote. Sitten fosfoglyseraattimutaasin histidiiniaminohappo ottaa vastaan C-3-hiileltä fosfaattiryhmän ja aktivoituu uudelleen. == Isotsyymit == Ihmisen fosfoglyseraattimutaasi on rakenteeltaan dimeeri. Entsyymistä tavataan kolmea eri isotsyymiä MM-, BB- ja MB-muodot. Nämä eroavat toisistaan migraationopeuden perusteella. MM-isotsyymi on hitain ja BB-isotsyymi nopein. Lihaskudoksessa MM-typpin fosfoglyseraattimutaasi on yleisin. == Olosuhteet, kofaktorit ja inhibiittorit == Fosfoglyseraattimutaasi toimii parhaiten, kun pH on eliöstä riippuen alueella 5,8–9. Ihmisellä optimaalinen pH on 6,8. Entsyymi vaati toimiakseen kofaktoreina magnesium- ja mangaani-ioneita. Fosfoglyseraattimutaasin inhibiittoreita ovat monet orgaaniset yhdisteet, kuten EDTA ja trinitrobentseenisulfonihappo. Lisäksi eräiden metallien, kuten sinkin, lyijyn ja kadmiumin, ionit haittaavat entsyymin toimintaa. Vanadaatti- ioni on yksi voimakkaimmista fosfoglyseraattimutaasin inhibiittoreista. Vanadaatti-ioni muodostaa substraatin kanssa 2-vanadio-3-fosfoglyseraatin, joka on rakenteeltaan esteri. Vanadiini sitoutuu kovalenttisesti entsyymin aktiivisen kohdan histidiiniaminohappoon ja estää näin entsyymin toiminnan. Kanilla entsyymin toiminnan lähes täydelliseen pysäyttämiseen riittää vanadaattipitoisuus, joka on 50–100 μmol/l. == Puutos == Fosfoglyseraattimutaasientsyymin liian vähäinen määrä aiheuttaa lihasten voimakasta kipeytymistä rasituksen seurauksena. Toisinaan entsyymin liian vähäisestä määrästä aiheutuu myglobinuriaa eli myoglobiinin kertymistä virtsaan. Puutosta sairastavilla potilailla on usein myös seerumin kreatiinikinaasipitoisuus koholla ja toisinaan lihaksiin on kertynyt glykogeenihiilihydraattia. == Lähteet == Luokka:Isomeraasit
Harri Ruotjoki

Harri Ruotjoki on suomalainen basisti, joka on soittanut muun muassa The Giant Leapissa, Waldo's Peoplessa ja Anna Erikssonin yhtyeessä. Siviiliammatiltaan Ruotjoki on Anjalan ala-asteen luokanopettaja. Luokka:Suomalaiset basistit Luokka:Syntymävuosi puuttuu Luokka:Elävät henkilöt
Farewell My Summer Love

Farewell My Summer Love (alun perin Farewell My Summer Love 1984, uudelleenjulkaisuna Saksassa Here I Am Come (and Take Me)) on yhdysvaltalaisen laulajan Michael Jacksonin ennenjulkaisemattomista kappaleista koostuva albumi vuodelta 1973, jonka levy-yhtiö Motown julkaisi Yhdysvalloissa 15. toukokuuta 1984 ja Isossa-Britanniassa kesäkuussa 1984. Albumi piti alun perin julkaista jo vuonna 1974 Jacksonin neljäntenä sooloalbumina, mutta sen julkaisua lykättiin Jacksonin yhtyeen The Jackson 5:n samana vuonna julkaiseman albumin Dancing Machine menestyksen vuoksi. Albumia on myyty yli kolme miljoonaa kappaletta maailmanlaajuisesti ja se saavutti Yhdysvaltain listoilla sijan 46 sekä Britannian listoilla sijan 9.Chery, Carl: XXL: Michael Jackson Special Collecters Edition, page 100. American Press. Albumin kappaleet levytettiin alun perin aikavälillä tammikuu–syyskuu 1973. Ne miksattiin uudelleen ennen albumin julkaisua, sillä Motown halusi siihen enemmän 1980-luvun tunnelmaa. Osa kappaleista julkaistiin alkuperäisinä miksaamattomina versioina vuodelta 1973 Jacksonin vuoden 1986 kokoelmalevyllä Anthology. Kaikki yhdeksän miksaamatonta kappaletta sekä niiden miksatut versiot vuodelta 1984 julkaistiin Jacksonin postuumilla kokoelmaboksilla Hello World: The Motown Solo Collection syyskuussa 2009. == Kappalelista == == Singlet == * 1984: ”Farewell My Summer Love” ** Britannian singlelista: 7. ** Hot R&B;/Hip-Hop Songs: 37. ** Billboard Hot 100: 38. * 1984: ”Touch the One You Love” * 1984: ”Girl You’re So Together” ** Britannian singlelista: 33. == Kokoonpano ja muu henkilöstö == * Tony Peluso – kitara, tuottaminen, tekniikka * Michael Lovesmith – kosketinsoitin, tuottaminen * Steve Barri – kosketinsoitin, tuottaminen * Mike Baird – rummut == Arvostelut == * AllMusic: == Lähteet == Luokka:Vuoden 1984 kokoelma-albumit Luokka:Michael Jacksonin albumit
Formula One Group

Formula One Group on Formula 1:n kaupallisia oikeuksia hallinnoiva konserni. Konsernin suurimmat omistajat ovat CVC Capital Partners (noin 70 %) ja JPMorgan Chase (noin 20 %). Bernie Ecclestonen perheyritys omistaa suurimman osan lopuista osakkeista. ==Historia== Bernie Ecclestone sai ensimmäisen Concorde-sopimuksen yhteydessä oikeuden formuloiden radanvarsimainosten ja televisio-oikeuksien myyntiin. Tämä vakiinnutti tilannetta paljon, sillä aikaisemmin televisiosopimukset olivat epävarmoja ja riskialttiita. ==Yhtiöt== Konserni koostuu useasta yrityksestä, joilla jokaisella on oma alueensa Formula 1:n järjestämisessä. Näistä tärkeimmät ovat: ===Formula One Administration=== Formula One Administration Ltd., lyhyemmin FOA, omistaa kaupalliset oikeudet Formula 1:een. ===Formula One Management=== Formula One Management Ltd., lyhyemmin FOM, hallitsee lajin mediaoikeuksia ja jakelua. FOM hallitsee myös kisasopimuksia, pois lukien Monacon GP:n. FOM myös ylläpitää lajin nettisivuja ja järjestää kisaviikonlopun ohjelmiston yhteistyössä FIA:n kanssa. ===Formula One Licensing=== Formula One Licensing BV omistaa tekijänoikeudet tuotemerkkien "Formula 1", "Formula One" ja "F1" nimiin, Formula 1 -logoon sekä "Sweeping Curves devise" -introon. ==Kritiikki== Formula One Groupin yhtiöiden, varsinkin FOMin toimintaa on arvosteltu paljon. FOM siirtää 49 % televisiointioikeuksista saamistaan rahoista lajin ulkopuolelle, mikä on aiheuttanut suurta eripuraa tallien suunnalla. ==Aiheesta muualla== *Formula One World Championship Limited *Formula One Group omistajansa Liberty Median sivustolla ==Lähteet== Luokka:Formula 1
Atlas-Öljy

Ab Atlas-Öljy Oy oli alun perin Vaasassa vuonna 1910 nimellä Aktiebolaget Atlas Osakeyhtiö perustettu öljytuotteiden maahantuontia harjoittanut yritys. Yrityksen perusti vuonna 1910 Aino Gustaf Lindeman, ja se toi öljytuotteita Venäjältä ensimmäiseen maailmansotaan, vuoteen 1914 saakka. Jukka Vesterinen: Huoltoasemakirja, s. 137. Helsinki: Alfamer Oy, 2009. Unionin entinen toimitusjohtaja, kauppaneuvos Erkki Kivelä hankki kaupparekisterissä 66 vuotta uinuneen yrityksen nimiinsä vuonna 1980 ja muutti sen huoltoasemaketjuksi. Kivelä toimi toimitusjohtajana vuoteen 1983 saakka. Yrityksen omistivat Suomen Kuorma-autoliitto, sen tytäryhtiö Yhteisostot Oy ja Helsingin Kuorma- autoliikennöitsijät. Ainoastaan ammattiliikennöitsijöille polttoaineita toimittaneen yhtiön tuotteet myi tukusta Teboil. Yrityksen toiminta päättyi maaliskuussa 1987, kun se myytiin Nesteelle. Uusi Oy Atlas-Öljy Ab, joka perustettiin 29. heinäkuuta 1987 kaupparekisterimerkinnällä, harjoittaa liikkeenjohdon konsultointia ja sen yhteydet ovat Nesteen pääkonttorissa Espoossa. == Lähteet == * Elka, Kertomus Oy Atlas-Öljy Ab:n perustamisvaiheista 1981 * Kuusikymmentä öljytippaa Unionin historiikki 1931-1991, Hämeen Kirjapaino Oy 1991 * === Viitteet=== Luokka:Entiset suomalaiset huoltoasemaketjut Luokka:Öljy-yhtiöt
Leopold von Schrenck

Leopold Ivanovitš von Schrenck (Chrenk) (6. toukokuutaj. 24. toukokuuta 1826 Hoten Harkovan kuvernementissa, noin 25 km Sumysta pohjoiseen nykyisessä Ukrainassa – 20. tammikuuta j. 8. tammikuuta 1894 Pietari) oli venäläinen eläintieteilijä, kansatieteilijä ja geologi. thumb|left|upright|Leopold von Schrenck noin 1885. Schrenck valmistui eläintieteen maisteriksi Tarton yliopistosta 1850, minkä jälkeen hän opiskeli luonnontieteitä Berliinin ja Königsbergin yliopistoissa ja väitteli tohtoriksi. Vuonna 1854 Pietarin tiedeakatemia lähetti Schrenckin tutkimaan Mantšurian aluetta kuunari Vostokilla. Syyskuussa 1854 hän saapui Amurin suiston luo yhdessä kasvitieteilijä Carl Maximoviczin kanssa. Helmikuussa 1855 hän kävi Sahalinilla, minkä jälkeen tutki Amuria kesän ja syksyn. Vuonna 1856 hän palasi maitse Eurooppaan Baikaljärven kautta. Schrenck julkaisi tutkimustuloksensa kirjoituksessaan Reisen und Forschungen im Amur-Lande (1860). Venäjän maantieteellinen seura palkitsi hänen Konstantin-mitalilla. Myöhemmin Schrenckin tutkimuskohteeksi tulivat Venäjän alkuperäiskansat. Hän oli ensimmäinen, joka laati sanakirjat nivhille, ainulle ja ultšalle. Hänet nimitettiin 10. marraskuuta 1879 Pietari Suuren antropologian ja etnografian museon johtajaksi PietariinKunstkamera . Schrenck nimesi nisäkkäistä amurinsiilin (Erinaceus amurensis) ja Microtus maximowicziin.ITIS Hänen kunniakseen on nimetty amurinsampi (Acipenser schrenckii) ja Elaphe schrenckii. Sahalinilla sijaitseva vuorijono ja eräs vuorenhuippu kantavat hänen nimeään. == Lähteet == Luokka:Venäläiset maantieteilijät Luokka:Venäläiset eläintieteilijät Luokka:Venäläiset etnologit Luokka:Venäläiset geologit Luokka:Vuonna 1826 syntyneet Luokka:Vuonna 1894 kuolleet
Antineutroni

Antineutroni on neutronin antihiukkanen. ==Neutroni ja antineutroni== Neutroni ja antineutronit ovat niin samankaltaiset, että niitä on vaikea erottaa toisistaan. Niillä on sama massa eikä kummallakaan ole sähkövarausta, lisäksi niillä on sama spin-luku. Neutronin ja antineutronin sisäiset rakenteet kuitenkin eroavat toisistaan. Siinä missä neutroni koostuu kvarkeista, antineutroni koostuu antikvarkeista. Tästä syystä myös niiden baryoniluvut eroavat. Neutronin baryoniluku on +1 ja antineutronin on −1. Se kuuluukin antibaryoneihin. Neutronilla ja antineutronilla on myös vastakkaiset magneettiset momentit spinin suunnan suhteen. ==Antineutroneiden tuotto== Antineutroni löydettiin vuonna 1956 Bevatronilla, vuosi antiprotonin löydön jälkeen. Antineutroneita voidaan tuottaa törmäyttämällä protoni ja antiprotoni, jolloin reaktioyhtälö on muotoa :p + \overline{p} = n + \overline{n}, missä siis \scriptstyle p on protoni, \scriptstyle \overline{p} on antiprotoni, \scriptstyle n on neutroni ja \scriptstyle \overline{n} on antineutroni. ==Lähteet== Luokka:Antimateria Luokka:Baryonit Luokka:Seulonnan keskeiset artikkelit
Suomen Polttoaine Supa

Suomen Polttoaine Supa Oy (1996–2005) oli Suomalaiseen Energiaosuuskuntaan aiemmin kuuluneiden bensiinikauppiaiden 1996 Lahdessa perustama huoltoasemaketju, johon liittyi kolmeakymmentä bensiiniasemaa hallussaan pitäneet kauppiaat. Yhtiö jätti konkurssihakemuksensa 20. tammikuuta 2005. Osa kauppiaista perusti Startoilin. ==Lähteet== Luokka:Entiset suomalaiset huoltoasemaketjut
Perheen omat juhlat

Perheen omat juhlat: Siviiliseremoniat häistä hautajaisiin on Anneli Aurejärvi-Karjalaisen vuonna 1999 julkaisema kirja, jonka on kustantanut WSOY vuonna 1999. Aurejärvi-Karjalainen on perustanut uskonnottomien perhejuhlien puhujapalvelun Prometheus-seremoniat oy:n, jonka yhteistyökumppaneina ovat Vapaa-ajattelijain liitto, Suomen humanistiliitto ja Prometheus-leirin tuki. == Lähteet == == Aiheesta muualla == * Pro-seremoniat. **Juhlakäsikirja ja sen päivityslehti . * Siviilihautajaiset.fi. * Marketta Ollikainen: Perhejuhla ilman kristillisiä riittejä. Yliopisto-lehti 20/1999. * Johanna Liukkonen: Vain seremonian sisältö erottaa siviilihäät kirkollisista. Helsingin Sanomat 16.7.2001. * Anneli Aurejärvi-Karjalainen: Uskonnonvapaus perhejuhlissa. Vapaa ajattelija 1/2001. * Marketta Ollikainen: Mitä kuuluu Pro-Seremonioille? Vapaa ajattelija 4/2001. * Matias Manner: Siviilijuhlien seremonioissa tärkein on ihminen, ei uskonto. Utain 1.4.2004. * Milka Sauvala: Uskonnottomat kaipaavat tiloja siviilihautajaisiin. Helsingin Sanomat 29.6.2005. Luokka:Suomalaiset filosofian tietokirjat Luokka:Vuoden 1999 kirjat Luokka:Kirjat humanismista Luokka:Kirjat uskonnottomasta tapakulttuurista
Antley–Bixlerin oireyhtymä

Antley–Bixlerin oireyhtymä on erittäin harvinainen autosomissa peittyvästi periytyvä oireyhtymä.Orphanet: Antley-Bixler syndrome Vuoteen 2000 mennessä oli raportoitu vain noin kolmekymmentä tapausta. Oireisto kuvattiin vuonna 1975. Sen ennuste on heikko, sillä siitä kärsivät ovat useimmiten kuolleet ennen aikuisikää hengityselinkomplikaatioihin. Oireistoon on liittynyt epämuodostumia kallossa, kasvoissa, luurangossa ja muualla. Sen yhteydessä on mainittu esiintyneen kehitysvammaisuutta, joka tasoltaan on vaihdellut.Kehitysvammahuollon tietopankki: Antley-Bixlerin oireyhtymä == Lähteet == Luokka:Oireyhtymät Luokka:Synnynnäiset epämuodostumat Luokka:Perinnölliset sairaudet Luokka:Harvinaissairaudet
Run (saari)

Run on Indonesian Bandasaariin kuuluva pieni saari. Sen pituus on noin 3 km ja leveys alle 1 km. Runin taloudellinen merkitys on aiemmin ollut huomattava aikoinaan vain Banda-saarilla kasvaneesta muskottipuusta (Myristica fragrans) saatavan muskottipähkinän ja muskottimausteen vuoksi. Maustekaupan historian aikana Englannin Itä-Intian kauppakomppanian edustajan James Lancasterin toisen tutkimusretken mukana olleet merenkävijät John Davis ja John Middleton, jotka asuivat Bantenissa, saapuivat saarelle 1603 ja loivat hyvät suhteet sen asukkaisiin. 25. joulukuuta 1616 Timeline Indonesia kapteeni Nathaniel Courthope saapui Runille puolustamaan sitä Hollannin Itä-Intian kauppakomppanian vaatimuksia vastaan. Hän solmi asukkaiden kanssa sopimuksen, jolla he hyväksyivät Englannin kuninkaan saaren hallitsijaksi. Hollantilaiset piirittivät saarta neljä vuotta ja surmasivat Nathaniel Courthopen väijytyksessä 1620, jolloin englantilaiset ja heidän paikalliset liittolaisensa poistuivat taistelutta. Vuonna 1654 solmitun Westminsterin rauhansopimuksen mukaan saaren olisi pitänyt palautua Englannille. Ensimmäinen yritys vuonna 1660 epäonnistui, toisen, vuonna 1665 tehdyn, yrityksen jälkeen englantilaiset kauppiaat karkotettiin vielä samana vuonna ja hollantilaiset tuhosivat muskottipuut. Bredan rauhansopimuksessa sovittiin tilanteen pysymisestä ennallaan, ja englantilaiset saivat pitää Manhattanin saaren, jonka Yorkin herttua (myöhemmin Englannin kuningas Jaakko II, silloisen kuningas Kaarle II:n veli) oli vallannut laittomasti 1664 ja muuttanut sen nimen Uusi Amsterdam New Yorkiksi, kun taas Run jäi virallisesti hollantilaisten haltuun. Hollantilaiset menettivät muskottipähkinän ja muskotin monipolin, kun muskottipuut siirrettiin Ceylonille, Singaporeen ja muihin Britannian siirtokuntiin 1817 sen jälkeen kun kapteeni Cole oli 1810 vallannut pääsaaren Bandalontorin, mikä aiheutti Hollannin ylivallan murenemisen maustekaupassa. Runin saarella kasvaa kuitenkin edelleenkin muskottipuita. ==Lähteet== ==Kirjallisuutta== *Milton, Giles: Muskottisota, John Nurmisen Säätiö, 2009 Luokka:Englannin entiset siirtomaat Luokka:Indonesian saaret
Bankin oireyhtymä

Bankin oireyhtymä on yksittäisessä unkarilaisessa suvussa havaittu oireisto, jonka aiheuttaa ilmeisesti uniikki autosomissa vallitsevasti periytyvä mutaatio. Oireistoa raportoitiin vuonna 1965 esiintyneen kolmessa sukupolvessa.Orphanet: Banki syndrome Se aiheuttaa poikkeavuuksia raajojen luissa.WrongDiagnosis.com: Banki syndrome == Lähteet == Luokka:Oireyhtymät Luokka:Perinnölliset sairaudet Luokka:Synnynnäiset epämuodostumat Luokka:Tuki- ja liikuntaelinten sairaudet
One Day in Your Life

One Day in Your Life on yhdysvaltalaisen laulajan Michael Jacksonin kolmas kokoelmalevy. Se julkaistiin vuonna 1981. == Kappaleet == Luokka:Vuoden 1981 kokoelma-albumit Luokka:Michael Jacksonin kokoelma-albumit
The Jacksons (albumi)

The Jacksons on The Jacksons -yhtyeen ensimmäinen studioalbumi, jonka he julkaisivat lähdettyään Motown Recordsilta vuonna 1976. Yhtyeen jäsen Jermaine Jackson jäi Motown Recordsille, joten hänet korvasi Randy Jackson. Kappale "Blues Away" on ensimmäinen julkaistu kappale, joka on yhtyeen pääsolistin Michael Jacksonin säveltämä ja sanoittama. ==Kappaleet== == Singlet == *"Enjoy Yourself" (1976) *"Show You the Way to Go" (1977) *"Dreamer" (1977) == Aiheesta muualla == * The Jacksons Discogsissa Luokka:Vuoden 1976 esikoisalbumit Luokka:The Jackson 5:n albumit
Robert K. Selander

Robert K. Selander (21. heinäkuuta 1927 Garfield, Utah – 14. kesäkuuta 2015) oli yhdysvaltalainen mikrobiologi, evoluutiobiologi ja ornitologi. Selander opiskeli Utahin yliopistossa Salt Lake Cityssä, josta valmistui filosofian maisteriksi vuonna 1951. Vuonna 1956 hän valmistui tohtoriksi Kalifornian yliopistossa Berkeleyssä. Hän toimi Austinissa Texasin yliopiston eläintieteen professorina vuosina 1956–1974, Rochesterin yliopiston biologian osaston professorina 1974–1987 ja Pennsylvanian valtionyliopiston biologian osaston professorina 1987–1999. Selander oli perehtynyt varsinkin salmonellan ja muiden bakteerien biologiaan. Hänet palkittiin monilla kansallisilla kunnianosoituksilla ja palkinnoilla ja hän oli useiden tieteellisten seurojen jäsen. == Lähteet == Luokka:Yhdysvaltalaiset mikrobiologit Luokka:Evoluutiobiologit Luokka:Yhdysvaltalaiset professorit Luokka:Yhdysvaltalaiset ornitologit Luokka:Vuonna 1927 syntyneet Luokka:Vuonna 2015 kuolleet
Raitadelfiini

Raitadelfiini (Stenella coeruleoalba)Luonnontieteellinen museo on yli kahden metrin pituinen hammasvalaslaji. Sitä tavataan maailman kaikilla trooppisilla ja lämpimillä merillä missä veden lämpötila on yli 20 astetta. Se kasvaa 220–240 cm pitkäksi, ja sillä on erityinen raitakuvio kyljessään tumman siniharmaan ja vaalean alueen rajalla.University of Michigan, Animal Diversity Web (ADW): Stenella coeruleoalba, striped dolphin == Lähteet == == Aiheesta muualla == *Laji.fi: Raitadelfiini (Stenella coeruleoalba) *ITIS: Stenella coeruleoalba *Food and Agriculture Organization of the United Nations (FAO): Stenella coeruleoalba Luokka:Meridelfiinit
Pavarotti Forever

Pavarotti Forever on kahden CD-levyn kokoelmajulkaisu Luciano Pavarottin levyttämistä lauluista. == Kappaleet == === CD 1 === # Turandot: Nessun dorma! # La Bohème: Che gelida manina # La Traviata: Libiamo ne' lieti calici "Brindisi" # Aida: Celeste Aida # L'Elisir d'Amore (Lemmenjuoma): Una furtiva lagrima # Rigoletto: Questa o quella # so fromm Martha: Ach # Tosca: E lucevan le stelle # Fedora: Amor ti vieta # Pagliacci: Recitar!...Vesti la giubba # Manon Lescaut: Donna non vidi mai # Rigoletto: La donna e mobile # L’Africaine: O paradis sorti de l’onde # Werther: Pourquoi me reveiller # Carmen: La fleur que tu m'avais jete "Flower song" # Manon Lescaut: Tra voi, belle, brune # La Gioconda: Cielo e mar # Tosca: Recondita armonia # La Favorita: Spirto gentil # Il trovatore: Di quella pira # L’amico Fritz: Suzel buon di (Cecilia Bartolin kanssa) === CD 2 === # ’O sole mio # Torna a Surriento # Core 'ngrato # Funiculì, Funiculà # Notte 'e piscatore (Andrea Bocellin kanssa) # Chrétiens "O holy night" Minuit # Panis angelicus # D 839/Op. 52 no 6 "Ave Maria" Ellens Gesang III # Mattinata # La danza Les soirées musicales: no 8 # Caro mio ben # Caruso # My Way (Frank Sinatran kanssa) # Santa Lucia # Das Land des Lächelns: Dein ist mein ganzes Herz # Mamma # La mia canzone al vento # Volare # Passione # Granada Luokka:Vuoden 2007 kokoelma-albumit Luokka:Italialaiset albumit
Kehtolaulu

Kehtolaulu eli tuutulaulu on lapsen nukutuslaulu eli rauhoittava laulu, jota lauletaan yleensä lapsille nukutettaessa. Sen tarkoituksena on auttaa lapsia rauhoittumaan ja nukahtamaan. Perinteisille kehtolauluille on yhteistä suppea sävelala, motiivien ja fraasien toisto sekä pehmeä laulutapa. Esittäjän täytyy esittää kappale rauhoittavalla ja unettavalla äänellä, jopa yksitoikkoisen ”kehtolaulumaisesti”. Suomalaisiin perinnearkistoihin on tallennettuna yli tuhat erilaista kehtolaulua. Runolauluperinne eli niissä pisimpään. Perinteisiä suomalaisia kehtolauluja ovat muun muassa Aa tuuti lasta, Nuku, nuku nurmilintu ja Tuu tuu tupakkarulla. Kansainvälisesti tunnettu kehtolaulu on Brahmsin kehtolaulu (Levon hetki nyt lyö, ). == Lähteet == == Kirjallisuutta == * * * * Kekkonen, Reijo (toim.): Wiegenlieder aus aller Welt: Kehtolauluja kaikkialta maailmasta. Stuttgart: Reclam, 2013 ISBN 978-3-15-010921-2 * Kekkonen, Reijo (toim.): Lullabies of the world: Kehtolauluja kaikkialta maailmasta. Stuttgart: Carus-Verlag, 2013 ISBN 978-3-89948-194-5 == Aiheesta muualla == * * Kehtolaulu-materiaalipaketti . Kulttuuriosuuskunta Uulu. Luokka:Musiikkikappaleet Luokka:Laulu Luokka:Työlaulut
GRACILE-oireyhtymä

GRACILE-oireyhtymä eli letaali neonataali metabolinen oireyhtymä on suomalaiseen tautiperintöön kuuluva vastasyntyneellä ilmenevä oireisto, joka aiheuttaa kasvuhäiriön, aminoasidurian, kolestaasin, rautakertymän, maitohappoasidoosin ja varhaisen kuoleman.vk 49/02. Visapää Ilona: Molekyyligenetiikka: GRACILE-oireyhtymän molekyyligenetiikkaLetaali neonataali metabolinen oireyhtymä (GRACILE), valtamutaation DNA-tutkimus verestä Oireistoa oli vuoteen 1998 mennessä raportoitu vain Suomessa, jossa oli siihen mennessä todettu seitsemäntoista tapausta vuodesta 1965 lähtien. Vammautuneet kuolevat vastasyntyneinä tai myöhemmin vauvaiällä. Oireisto on peittyvästi periytyvä. Sen aiheuttaa BCS1L-geenin mutaatio.OMIM – GRACILE SYNDROME == Lähteet == Luokka:Perinnölliset sairaudet Luokka:Oireyhtymät Luokka:Suomalainen tautiperintö Luokka:Harvinaissairaudet
Jack McFarland

John Philip ”Jack” McFarland on kuvitteellinen hahmo sarjassa Will & Grace. Häntä esittää Sean Hayes. Luokka:Televisiohahmot Luokka:Kuvitteelliset mallit Luokka:Kuvitteelliset näyttelijät
Barakatin oireyhtymä

Barakatin oireyhtymä eli HDR-oireyhtymä on perinnöllinen oireisto, jolle ominaisia piirteitä ovat hypoparatyreoidismi, sensorineuraalinen kuulovika ja munuaissairaus. Sairaus on erittäin harvinainen; vain noin tusina tapausta on raportoitu lääketieteellisessä kirjallisuudessa. Barakat kumppaneineen kuvasi sairauden ensi kertaa vuonna 1977. Oireistoon liittyvät munuaisvauriot ovat vaihtelevia, ja ennuste riippuu niiden luonteesta ja vaikeusasteesta.Orphanet: Hypoparathyroidism, sensorineural deafness, and renal disease == Lähteet == Luokka:Perinnölliset sairaudet Luokka:Oireyhtymät Luokka:Munuaissairaudet Luokka:Kilpirauhasen sairaudet Luokka:Korvataudit
Takumi Saitō

Takumi Saitō (; s. 22. elokuuta 1981 Tokio, Japani) on japanilainen näyttelijä ja malli. Takumi on näytellyt elokuvissa Sukitomo (2007), Boys Love (2006) ja Itsuka no kimi e (2007). Elokuvien lisäksi hän on näytellyt televisiosarjoissa, esiintynyt lavalla ja radiossa sekä tehnyt musiikkia. Takumilla on myös faniklubi, joka kantaa nimeä Takumix. Takumi harrastaa elokuvien katselua, musiikin kuuntelua, lukemista, matkustelua, kamppailulajeja, nyrkkeilyä ja jalkapalloa. Hän kertoo myös rakastavansa taidetta. == Aiheesta muualla== * * Takumi Saitōn sivusto * Takumi Saitōn blogi * Takumi Saitōn virallinen faniclubi Luokka:Japanilaiset näyttelijät Luokka:Vuonna 1981 syntyneet Luokka:Elävät henkilöt
Thomas Pogge

thumb|upright=1.3|Thomas Pogge (2014) Thomas Winfried Menko Pogge (s. 1953) on saksalainen filosofi ja hoitaa filosofian ja kansainvälisten suhteiden professuuria Yalen yliopistossa sekä toimii mielen tutkimuksen keskuksen tutkimuspäällikkönä Oslon yliopistossa. Hänen Harvardin yliopistoon tekemäänsä tohtorinväitöstä ohjasi John Rawls. ==Aiheesta muualla == *Faculty homepage at Yale University (official) *A UNU Conversation with Thomas Pogge . A video interview conducted at the United Nations University. Luokka:Saksalaiset filosofit Luokka:Vuonna 1953 syntyneet Luokka:Elävät henkilöt
Serge Koussevitzky

Serge Aleksandrovich Koussevitzky (; 26. heinäkuuta (J: 14. heinäkuuta) 1874 Vyšni Volotšok, Tverin alue, Venäjän keisarikunta – 4. kesäkuuta 1951 Boston, Yhdysvallat) oli syntyjään venäjänjuutalainen kapellimestari, säveltäjä ja kontrabasisti. Hän toimi 1924–1949 Bostonin sinfoniaorkesterin musiikillisena johtajana. Koussevitzkyn nimeä kantaa 1954 perustettu yhdysvaltalainen Koussevitzky-palkinto.Koussevitzky Conducting Prize, Serge Koussevitzky: A Complete Discography, Part II, s. 261 (pdf) == Huomautukset== ==Lähteet== ==Kirjallisuutta== * Leichtentritt, H.: Serge Koussevitzky, the Boston Symphony Orchestra, and the new American music. New York: AMS Press, 1978 ==Aiheesta muualla == * Serge Koussevitzky Koussevitzky Music Foundationsin sivustolla * Serge Koussevitzky Koussevitzky Recordings Societyn sivustolla * Serge Koussevitzky concert notes , American Symphony Orchestra * Serge Koussevitzkyn elämäkerta, Bach Cantatas -sivustolla * Turangalîla-Symphonie . Elokuva Messiaenin Turangalîla-sinfoniasta. Koussevitzky Foundationin toimeksianto. * Sergei Koussevitzky Time-lehden kansi 10.10.1938 Luokka:Venäläiset kapellimestarit Luokka:Vuonna 1874 syntyneet Luokka:Vuonna 1951 kuolleet
Aluehallinto Suomessa

Aluehallinto Suomessa käsittää valtion yleensä läänikokoa olevan piirihallinnon, kun taas paikallishallinto käsittää kunnallishallinnon. 1990-luvulla Suomessa kuitenkin suurläänien sekä työ- ja elinkeinokeskusten perustamisen jälkeen valtionhallinnon piirijako on tullut entistä lääninhallintoa hienojakoisemmaksi, kun taas kunnallishallinto on kasvanut lääniä pienempään maakuntakokoon seutukaavaliitoista maakuntaliittoihin sekä keskussairaala- ja palo- ja pelastustoimen maakuntakokoisiin piireihin.http://www.avi.fi/web/avi/toiminta-ja- tehtavat?p_p_id=122_INSTANCE_aluevalinta&p;_p_lifecycle=0&p;_p_state=normal&p;_p_mode=view&p;_r_p_564233524_resetCur=true&p;_r_p_564233524_categoryId=#.UmjlwhDXA1Ehttp://www.ely- keskus.fi/web/ely/aluekehittaminen#.Umjl9RDXA1Ehttps://www.vm.fi/vm/fi/13_hallinnon_kehittaminen/02_hallintorakenteen_kehittaminen/01_aluehallinto/index.jsp http://www.suomi.fi/suomifi/suomi/valtio_ja_kunnat/aluehallinto/index.html == Katso myös == * Aluehallinto * Aluehallintovirasto == Lähteet == Luokka:Valtion aluehallinto Luokka:Kunnallishallinto
Ryhädelfiinit

Ryhädelfiinit (Sousa), joiden uudeksi nimeksi on ehdotettu kyttyrädelfiinit, on delfiinisuku. Siihen kuuluu ainakin kaksi lajia: Afrikan länsirannikolla elävä afrikankyttyrädelfiini (Sousa teuszii) ja Kiinassa elävä intiankyttyrädelfiini (Sousa chinensis). Intian valtameressä Aasian ja Afrikan rannikoilla elävä Sousa plumbea saattaa olla samaa lajia kuin intiankyttyrädelfiini, samoin kuin neljä muuta aiemmin nimettyä lajia. == Lähteet == == Aiheesta muualla == *Laji.fi: Kyttyrädelfiinit (Sousa) *ITIS: Sousa Luokka:Delfiinit
Kokkilan lossi

Kokkilan lossi on yhdystiellä 1835 Salon (vuoteen 1966 Angelniemen, vuosina 1967–2008 Halikon) Kokkilan kylän ja Kemiön saaren välillä liikennöivä lossi. Se liikennöi kolme kertaa tunnissa kello 5–23 välisenä aikana ja muulloin tarvittaessa. Nykyisen Kokkilan lossin rakensi Uudenkaupungin Työvene ja se otettiin käyttöön vuonna 1995. Lossille mahtuu 21 henkilöautoa ja hyötykuorma on 70 tonnia. Kannen ajoradan hyödyllinen pituus on 35,8 metriä ja leveys 7,8 metriä. Aluksen syväys on 2,6 metriä ja kuivapaino 240 tonnia. == Lähteet == Luokka:Suomen lautta-alukset‎ Luokka:Salon liikenne Luokka:Angelniemi
Rongonsalmen lossi

Rongonsalmen lossi liikennöi Puumalassa Lieviskän paikallistiellä Viljakansaaren ja Lieviskän välillä. Se liikennöi tarvittaessa arkisin kello 6–22 ja pyhinä kello 9–22 välisenä aikana. Rongonsalmen lossin rakensi Parkano Oy ja se valmistui vuonna 1972. Lossille mahtuu noin kymmenen henkilöautoa ja sen hyötykuorma on 44 tonnia. Kannen ajoradan hyödyllinen pituus on 25,5 metriä ja leveys 6,3 metriä. Aluksen syväys on 1,8 metriä ja kuivapaino 72 tonnia. == Lähteet == Luokka:Suomen lautta-alukset‎ Luokka:Puumalan liikenne
Sousa

Sousa voi viitata seuraaviin asioihin: *Sousa, ryhädelfiinien suku *Sousa, kaupunki Brasiliassa *Sousa, de Sousa tai DeSousa, sukunimenä: ** Abílio Rodas de Sousa Ribas (s. 1931), sãotomépríncipeläinen katolinen piispa ** António Sousa (s. 1957), portugalilainen jalkapalloilija ** António de Sousa Braga (1941–2022), portugalilainen katolinen piispa ** Aristides de Sousa Mendes (1885–1954), portugalilainen diplomaatti ** Bernardo Sousa (s. 1987), portugalilainen ralliautoilija ** Chris DeSousa (s. 1990), kanadalainen jääkiekkoilija ** Diego de Sousa de Meneses, portugalilainen Mosambikin kuvernööri 1600-luvulla ** Endrick Felipe Moreira de Sousa (s. 2006), brasilialainen jalkapalloilija ** Ethie Sousa (s. 1980), brasilialainen jalkapalloilija ** Jerónimo de Sousa (s. 1947), portugalilainen kommunistipoliitikko ** João Sousa (s. 1989), portugalilainen tennispelaaja ** Jorge Luiz Pereira de Sousa, Jorginho (s. 1977), brasilialainen jalkapalloilija ** José de Sousa (s. 1974), portugalilainen dartsinpelaaja ** José Terceiro de Sousa (1908–1983), brasilialainen katolinen piispa ** John Philip Sousa (1854–1932), yhdysvaltalainen säveltäjä ja kapellimestari ** Kathellen Sousa (s. 1996), brasilialainen jalkapalloilija ** Marcelo Rebelo de Sousa (s. 1948), Portugalin presidentti ** Marjorie De Sousa (s. 1980), venezuelalainen näyttelijä ** Noémia de Sousa (1926–2003), mosambikilainen runoilija ** Paulo Sousa (s. 1970), portugalilainen jalkapallovalmentaja ja -pelaaja ** Serafim de Sousa Ferreira e Silva (s. 1930), portugalilainen katolinen piispa ** Walter de Sousa (1920–1989), intialainen maahockeypelaaja == Katso myös == * Souza